Chrósćicy (aha/SN). Runja dotalnym festiwalam zahajichu tež tónraz njedźelu z Božej mšu pod hołym njebjom. Na nju přichwatachu wěriwi ze wšěch serbskich wosadow. Chróšćanski wosadny farar Měrćin Deleńk witaše přitomnych w serbskej, němskej a jendźelskej rěči. Kemše z nim swjećeštaj franciskanski rjadnik pater Paulus a generalny wikar a předsyda Zhorjelskeho tachantskeho kapitla dr. Alfred Hoffmann. Dujerjo Chróšćanskeje wosady Božu mšu runje tak wobrubichu kaž wjacore wukrajne kulturne skupiny. Wosebje jimacy bě zanjeseny kěrluš Utahskeho cyłka American Rhythm Folk Ensemble. Jeho čłonojo běchu hakle we Łužicy dźěl swojeho kěrluša zeserbšćili, kotryž tam wuběrnje přednjesechu.
szl_Latn